SET มีลุ้นขึ้นไปทดสอบ 1,260-1,264
ก่อนหน้านี้เรากล่าวว่า อาทิตย์ที่แล้วเป็นเขตแนวต้าน Cycle ซึ่งน่าจะเป็นเขต HiRiskHiReturn ที่จะขอ Update ก็คือว่า ดูเหมือน SET ได้ทะลุด่าน Cycle ดังกล่าวขึ้นมาแล้ว และน่าจะขึ้นไปทดสอบระดับที่ 1,260-1,264 ตามในรูป และส่วนหนึ่งที่ทะลุเหนือด่าน Cycle ขึ้นมา ก็น่าจะเป็นเพราะค่าเงินบาทไทยที่แข็งค่าขึ้นตามที่จะคุยกันด้านล่าง และก่อนที่เราจะไปถึง 1,260-1,264 อาทิตย์นี้มีแนวต้านที่ 1,247 และ 1,254 ซึ่งอาจมีแกว่ง
27 ส.ค. 2555

ก่อนหน้านี้เรากล่าวว่า อาทิตย์ที่แล้วเป็นเขตแนวต้าน Cycle ซึ่งน่าจะเป็นเขต HiRiskHiReturn ที่จะขอ Update ก็คือว่า ดูเหมือน SET ได้ทะลุด่าน Cycle ดังกล่าวขึ้นมาแล้ว และน่าจะขึ้นไปทดสอบระดับที่ 1,260-1,264 ตามในรูป และส่วนหนึ่งที่ทะลุเหนือด่าน Cycle ขึ้นมา ก็น่าจะเป็นเพราะค่าเงินบาทไทยที่แข็งค่าขึ้นตามที่จะคุยกันด้านล่าง และก่อนที่เราจะไปถึง 1,260-1,264 อาทิตย์นี้มีแนวต้านที่ 1,247 และ 1,254 ซึ่งอาจมีแกว่ง 
ในแง่กลยุทธ์ในการเล็ง SET ขึ้นไปทดสอบ 1,260-1,264 ก็มีเส้น Stop ที่ 1,222 ด้วย แปลว่า ให้ลดพอร์ตบางส่วน ถ้า SET หลุด 1,222 ระหว่างวัน และให้ลดพอร์ตลงอีก ถ้า SET ปิดต่ำกว่า 1,222
ในกรณีที่ไม่มีสัญญาณ Stop และควรแบ่งทำกำไรหรือไม่ ถ้า SET ขึ้นไปทดสอบ 1,260-1,264 ในรูป ก็จะขอ Update ให้ทั้งในบทความนี้และใน Market Timing แต่สัญญาณเตือนว่า เราอาจจะต้องแบ่งทำกำไร ก็คือเมื่อ S&amp;P เริ่มจะแกว่งแรงเมื่อขึ้นไปแตะและทดสอบด่านระยะยาวที่สำคัญแถวๆ 1,445 เรื่องของดัชนี S&amp;P และแนวโน้มของตลาด Asia Pacific เองก็มีพูดอยู่ในบทวิเคราะห์ Leading Signs ในเว็บไซต์ของ KS อาทิตย์นี้
ในหุ้นหลักบ้านเรา ที่แกว่งลงมาเมื่อวันศุกร์ ก็ยังมีลุ้นเป็นแกว่งซิกแซ็กขึ้น โดยมีด่านที่ 860-864 และ 879 และแนวรับที่ 845843 และ 835 จะดูเสี่ยงขึ้นถ้าหลุด 835 ลงมา ในการลุ้นซิกแซ็กขึ้นรอบนี้ SET 50 ยังอ่อนกว่าตลาดต่อได้อีก และถ้าดูจาก PTT หุ้นหลักอาจใช้เวลาแกว่งตั้งหลักต่อไปจนถึงต้นเดือนหน้าเมื่อดูจาก Cycle Support ของ PTT (มีรูปให้ดูใน Market Timing ฉบับวันจันทร์) หรือเมื่อ PTT ลงไปทดสอบแนวรับแถวๆ 322-320 ซึ่งเรื่องนี้ก็จะมี Update ต่อไปให้ในนี้ และ/หรือใน Market Timing ซึ่งมี Chart ให้ดูด้วย ระหว่างนี้การลุ้นก็ยังควรเป็นลักษณะกระจายไปในหมวดอื่นๆ ด้วย ซึ่งจะมีพูดถึงด้านล่าง
ในภาพใหญ่ขอ Update เรื่องเหรียญสหรัฐที่หลุดลงมา ก็อาจถอยลงต่อไปทดสอบ 30.80-30.60 บาทต่อเหรียญสหรัฐ และที่ 31.34 บาทต่อเหรียญสหรัฐ ก็อาจกลายเป็นแนวต้านไปแล้ว ซึ่งโดยปกติแล้วการปรับตัวลงของเหรียญสหรัฐจะส่งผลดีกับหุ้น น้ำมัน และทอง และรอบนี้ก็ยังควรเป็นเช่นนั้น แต่ผลบวกจากเรื่องเหรียญสหรัฐรอบนี้น่าจะไปสะท้อนที่ราคาทองและน้ำมันมากกว่าหุ้น เพราะหุ้นกำลังถอยลงจากด่าน Overbought เมื่อเทียบกับราคาน้ำมันและทอง (แต่ในการเลือกลุ้นเป็นตัวๆ ในหมวดต่างๆ ยังมีหุ้นที่ OutPerform ทองได้ ตามด้านล่าง)
ในหุ้นเป็นตัวๆ และหมวดอื่นๆ หลายหมวด เช่น Commerce, ICT, Property ยังมีลุ้นซิกแซ็กขึ้นต่อ ส่วนหมวด Food และ Insurance กำลังแกว่งทดสอบด่านที่ยังดูมีลุ้น และหมวดโรงพยาบาลก็กำลังตั้งหลักขึ้นมาจากเขตแนวรับ รวมทั้งหุ้นเล็กๆ ในดัชนี mai ที่กำลังทะลุตามขึ้นมาด้วยเป็นตัวๆ เช่น ADVANC ทะลุ 226 ขึ้นมาแล้ว ก็อาจต่อไป 242-243 หรือสูงกว่านั้น INTUCH อาจเล็งขึ้นไปทดสอบ 7475 และหรือ 80 DTAC ทะลุ 91 ได้อาจต่อไป 100-101 และ 118-120 และ THCOM, BGH, BJC, BIGC, GLOBAL, SCP และอื่นๆ ขอ Update ใน Daily Market Timing รวมทั้ง Charts ต่างๆ ที่จะมีประกอบด้วย
สำหรับแนวโน้มราคาทอง เริ่มดูดีขึ้น และมีลุ้นรีบาวด์ซิกแซ็กขึ้นต่อ หลังจากที่สามารถปิดขึ้นมายืนเหนือ 1,630 เหรียญสหรัฐได้ โดยด่านที่ต้องฝ่าไปมีที่ 1,680-1,685 เหรียญสหรัฐ ทะลุได้อาจต่อไปทดสอบ 1,720 และ/หรือ 1,755 เหรียญสหรัฐ ส่วนแนวรับมีที่ 1,630 และ 1,6101,600 เหรียญสหรัฐ ส่วนทองบ้านเราทะลุด่านที่ 24,880 บาทได้ รีบาวด์ก็มีลุ้นต่อไปทดสอบ 25,100 และ 25,350 บาท แนวรับมีที่ 24,600-24,400 และ 2.4 หมื่นบาท